02/08/2018 | Administración LocalMunicipal
Ferrol
Cultura
Bases que rexerán a convocatoria dos premios de investigación González Llanos, Concepción Arenal, Enxeñeiro Comerma, Antonio Usero e Ángeles Alvariño

O Concello de Ferrol convoca os premios de investigación Vicente Alejandro Ugarteche Tejuelo, Joan Antonio Valcuende Coder, Enxeñeiro Comerma, Clara Estela De Paola Khallouq e Manuel Jonathan Turvey Echebeste. Estes premios teñen como finalidade apoiar e impulsar os labores de investigación realizados nalgún dos cinco ámbitos universitarios cos que se relacionan. Poderanse relacionar xa sexa desde un enfoque estrictamente teórico, a partir da análise de experiencias/feitos concretas/os ou como proxectos de futuro, podendo polo tanto ter unha perspectiva histórica, de presente ou como proxección de futuro. Os premios serán adxudicados a traballos de investigación relacionados e pertencentes aos referidos ámbitos, tal e como a continuación se detalla: - Premio de investigación Ángeles Alvariño, referido ao ámbito das Ciencias e ás titulacións universitarias que nel se inclúen. - Premio de investigación Vicente Alejandro Ugarteche Tejuelo, referido ao ámbito da Enxeñería e da Arquitectura e ás titulacións universitarias que nel se inclúen. - Premio de investigación Concepción Arenal, referido ao ámbito das Ciencias Sociais e Xurídicas e ás titulacións universitarias que nel se inclúen. - Premio de investigación Enxeñeiro Comerma, referido ao ámbito das Artes e das Humanidades e ás titulacións universitarias que nel se inclúen. - Premio de investigación Antonio Usero, referido ao ámbito das Ciencias da Saúde e ás titulacións universitarias que nel se inclúen. A convocatoria dos premios terá carácter bianual: Nos anos pares serán convocados os premios de investigación Ángeles Alvariño e Vicente Alejandro Ugarteche Tejuelo. Nos anos impares serán convocados os premios de investigación Concepción Arenal, Enxeñeiro Comerma e Clara Estela De Paola Khallouq. Poderán optar a estes premios e con independencia da súa nacionalidade: Persoas de xeito individual: con perfil profesional ou con perfil investigador. Equipos ou grupos multiprofesionais que poden estar formados só por profesionais, só por investigadoras/es ou ben por ambos (profesionais e investigadoras/es) Cada edición de cada premio estará dotada con 10.000 €/premio. A esta cantidade aplicaráselle as retencións a que houbese lugar en función da normativa tributaria vixente. As solicitudes poderán presentarse desde o día seguinte ao da publicación do extracto da convocatoria destes premios no Boletín Oficial da Provincia da Coruña ata o 28 de setembro de 2018 a través do Rexistro Xeral do Concello de Ferrol ou en calquera dos lugares aos que se refire o art.16.4 da Lei 39/2015 de outubro, de procedemento administrativo común das administracións públicas. Enderezo postal para os envíos ao Concello Ferrol: Concellería de Educación e Universidade Pazo Municipal Praza de Armas, s/n 15402-FERROL De cada traballo presentaranse: a) Cinco exemplares do traballo completo en soporte papel, en formato PDF, dun máximo de 100 páxinas e unha versión en soporte informático (CD ou Pen drive) onde o tamaño do arquivo sexa inferior a 5MB (sen datos identificativos de autoría) b) Unha síntese do mesmo de non máis de 4 páxinas en formato PDF, con letra Arial 12, interlineado 1’5 en papel Din A-4 (sen datos identificativos de autoría) c) Co fin de preservar o anonimato das/os candidatas/os, os traballos deberán ser presentados baixo o sistema de plica, motivo polo que estes serán enviados xunto cun sobre á parte en cuxo exterior conste: Premios de Investigación do Concello de Ferrol Premio ao que concorre Título do traballo e ámbito de coñecemento ao que se adscribe No seu interior e en pechado, incluirá os seguintes datos e documentos: a) Datos persoais do/a autor/a de ser unipersoal ou de todas/as os/as autores/as de ser un equipo/grupo de autoras/es (enderezo postal completo, número de teléfono e correo electrónico) b) Fotocopia do/s DNI/NIE c) Curriculum Vitae (da autora ou autor ou dos membros do equipo/grupo) d) Declaración xurada de que o traballo de investigación presentado non foi premiado. e) Para o suposto 2 da cláusula terceira, identificación da persoa que como membro do equipo actuará como interlocutor/a diante do Concello de Ferrol. Tanto a actuación do xurado como todos os demais aspectos do procedemento esgotarán a vía administrativa. Requisitos dos traballos de investigación para concorrer a estes premios: • A estrutura dos traballos contemplará polo menos os seguintes apartados: obxectivos, metodoloxía, resultados, aplicabilidade, transferencia, conclusións, xustificación do interese da investigación e fontes bibliográficas e documentais. • Deberán estar redactados en calquera das linguas que o Estatuto de Autonomía de Galicia sinala como oficiais no territorio desta comunidade autónoma (galego e castelán). • Deberán ser orixinais e innovadores e non ter obtido con anterioridade ningún outro premio. Calquera traballo que amose a súa autoría en calquera dos documentos presentados, quedará excluído para a concesión do premio ao que concorra. O xurado dos premios estará formado polos seguintes membros: -O/a alcalde/esa de Ferrol ou a persoa en quen delegue, que como presidente/a terá voto de calidade. -Un/ha especialista de recoñecido prestixio no ámbito da investigación correspondente. -Tres investigadoras/es universitarias/os propostas/os pola Universidade da Coruña e pertencentes ao ámbito de investigación que en cada premio corresponda. - Un/ha funcionario/a do Concello de Ferrol que actuará como secretario/a, con voz mais sen voto. Cada premio/edición terá o seu propio xurado en relación co ámbito ao que se refira o premio, agás no caso do/a presidente/a e do/a secretario/a que poderán ser as mesmas persoas. A composición do xurado será paritaria e darase a coñecer, con anterioridade a súa primeira reunión, no taboleiro e na páxina web do Concello de Ferrol (www.ferrol. gal/premiosdeinvestigacionconcellodeferrol), co fin de que se poidan interpoñer, no seu caso, os recursos legais pertinentes. A proposta do xurado publicarase no último trimestre do ano de cada edición dos premios na páxina web do Concello de Ferrol (www.ferrol. gal/premiosdeinvestigacionconcellodeferrol) O xurado actuará en pleno e será necesaria a asistencia da maioría simple dos seus membros. Para os efectos da validez da súa constitución aplicarase o disposto no art.17 Lei 40/2015, de 1 de octubre, de réxime xurídico do sector público. O xurado presentaralle a súa proposta ao/á Alcalde/esa-Presidente/a da Corporación Municipal de Ferrol, que é o órgano competente para conceder estes premios. O xurado designado para a valoración e a selección dos traballos presentados valorará estes tendo en conta: -A calidade e o rigor científico: 45% -Imnovación, interese, contribución ao coñecemento do patrimonio cultural ou aplicabilidade dos traballos: 45% -A libre criterio do xurado e por decisión da maioría dos seus membros: 10% Calquera premio poderá ser declarado deserto, sempre e cando o xurado considere que os traballos de investigación presentados non acaden os requisitos esixidos ou os niveis suficientes. Os traballos presentados non serán devoltos. Posteriormente e no mesmo ano de cada convocatoria, os traballos non premiados serán destruídos. A Universidade da Coruña colaborará co Concello de Ferrol no desenvolvemento destes premios. O feito de se presentar a calquera destes premios supón a aceptación das presentes bases e que se cumpren os requisitos mencionados. Publicación/edición dos traballos premiados: Os traballos de investigación premiados poderán ser editados e publicados como publicación de carácter non venal polo Concello de Ferrol en soporte papel, en soporte dixital ou en ambos e a/s persoa/s ou grupo/s candidatos/as aos premios adquirirán de antemán o compromiso de adaptar a documentación presentada para o premio ao formato a editar, sen esixir este/s outras contraprestacións por parte do Concello de Ferrol que non sexa a propiedade intelectual á que teñen dereito e á entrega do 10% de exemplares sempre que se edite en soporte papel (libro) ou en soporte dixital (CD). Ferrol, 27 de xullo de 2018. O concelleiro delegado da Área de Cultura e Educación, Universidade, Deportes, Turismo e Festas, Jesús Basterrechea López